Retrospective single-center study on PAH- and CTEPH-patients’ diagnosis and follow-up between years 2008-2022
Keuhkoverenpainetaudissa lisääntynyt verenkierron vastus keuhkovaltimoissa nostaa keuhkoverenpainetta, joka kuormittaa sydämen oikeaa puolta. Tämä johtaa hoitamattomana oikean puolen vajaatoimintaan ja ennenaikaiseen kuolemaan. Keuhkoverenpainetaudin hoidon kehitys, erityisesti pulmonaaliarteriahypertensiossa (PAH) ja kroonisessa tromboembolisessa pulmonaalihypertensiossa (KTEPH), on ratkaisevasti parantanut potilaiden ennustetta. Tutkimustietoa suomalaisista keuhkoverenpainetautipotilaista on toistaiseksi vähän. Tutkimme vuosien 2008 - 2022 välillä diagnosoitujen suomalaisten keuhkoverenpainetautipotilaiden ominaisuuksia, hoitoa ja hoitotuloksia, hyödyntämällä HUSPAH rekisteriin kerättyä dataa. Arvioimme erilaisten hoitotoimenpiteiden vaikutusta kliinisiin ja hemodynaamisiin muuttujiin sekä vertasimme eri kohorttien ennusteita. Tunnistimme rekisteristä 186 tutkimukseen sopivaa potilasta (n=93 PAH ja n=93 KTEPH). PAH potilaiden keskimääräinen ikä oli 54 vuotta, 74% oli naisia ja 34%:lla oli idiopaattinen PAH. Korkea ikä (p<0.01), heikko rasituksen sieto (p<0.01), iskeeminen sydänsairaus (p<0.01) ja matala diffuusiokapasiteetti (p<0.01) ennustivat parhaiten huonoa hoitovastetta. Yhdistelmälääkehoitojen vallitsevuus oli vähäistä sekä diagnoosihetkellä että seurannan aikana. PAH kohortin 1-, 3-, ja 5-vuotis ennuste oli 97.8%, 84.3%, and 68.1%. CTEPH potilaiden keskimääräinen ikä oli 57 vuotta ja 52% olivat naisia. Korkea ikä, heikko rasituksen sieto ja pelkät distaaliset trombit keuhkovaltimoiden angiografiassa olivat keskeisimmät tekijät keuhkovaltimoiden endarterektomiaan (PEA) soveltuvuutta vastaan. Kirurgisesti hoidetut potilaat saavuttivat parempia hoitotuloksia, vaikka ero kuolleisuudessa verrattuna ei-PEA hoidettuihin potilaisiin ei ollut tilastollisesti merkittävä. CTEPH potilaiden 1-, 3- ja 5-vuotis ennuste oli 100.0%, 93.9%, and 87.4%. Suomalaisten keuhkoverenpainetautipotilaiden kliininen tila on muita eurooppalaisia potilaita parempi diagnoosihetkellä. Hoitotoimenpiteet ovat kansainvälisten käytäntöjen mukaiset, lukuun ottamatta yhdistelmälääkehoitojen vähäistä hyödyntämistä PAH-potilaiden hoidossa. Hoitotuloksemme vastaavat eurooppalaisten rekisteritutkimusten tuloksia, vaikka potilaidemme ennuste on parempi kuin muualla Euroopassa.
PAH; KTEPH; rekisteritutkimus; riskiluokittelu; PEA; BPA; ennuste
Networked Digital Library of Theses and Dissertations